La
riforme des regjons cussì cemût che e je stade imbastide dal guvier
francês no permet la riunificazion de Bretagne, e innee la Alsazie
intune regjon plui grande, no previôt la nassite di une regjon
savoiarde e di une basche. Par chest i militants nazionalitariis di
chestis comunitâts a àn colaborât a diviersis azions par denunciâ
cheste situazion e par sburtâ soluzions diferentis. Tra chês plui
di impat mediatic o vin chê metude adun dai moviments Bretagne
réunie e Bonnets rouges, che a àn puartât vie di Tulle i cartei
cul non dal comun e ju àn po plaçâts denant de puarte des cinc
prefeturis logadis te Bretagne storiche. La vile là che al è nassût
il president François Hollande e je cussì disparide par cualchi
zornade de segnaletiche: une sorte di cuintripàs pe disparizion
aministrative che il stât francês al va dilunc a assegnâ aes
comunitâts minorizadis che a vivin dentri dai siei confins.
Font:
Agence Bretagne Presse,
30/06/15
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn fra_Latn unk